CELEX: 32004R1238
Language: sl
Date: 2004-07-05 00:00:00
Title: Uredba Komisije (ES) št. 1238/2004 z dne 5. julija 2004 o odstopanju od Uredbe (ES) št. 708/98 o prevzemu neoluščenega riža s strani intervencijskih agencij in o določitvi korekcijskih zneskov ter povečanja in znižanja cen, ki se uporabijo glede roka za dostavo v intervencijo za tržno leto 2003/04

6.7.2004   
            
            
               SL
            
            
               Uradni list Evropske unije
            
            
               L 235/7
            
         
      UREDBA KOMISIJE (ES) št. 1238/2004
   z dne 5. julija 2004
   o odstopanju od Uredbe (ES) št. 708/98 o prevzemu neoluščenega riža s strani intervencijskih agencij in o določitvi korekcijskih zneskov ter povečanja in znižanja cen, ki se uporabijo glede roka za dostavo v intervencijo za tržno leto 2003/04
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3072/95 z dne 22. decembra 1995 o skupni tržni ureditvi za riž (1), in zlasti člena 8(b) Uredbe,
   ob upoštevanju naslednjega:
   
               (1)
            
            
               Pogoji za prevzem neoluščenega riža s strani intervencijskih agencij so določeni v Uredbi Komisije (ES) št. 708/98 (2). Člen 6(1) navedene uredbe določa, da se mora dostava izvršiti do konca naslednjega meseca po prejemu ponudbe in v nobenem primeru kasneje kot 31. avgusta za tekoče tržno leto.
            
         
               (2)
            
            
               Zaradi omejitev, povezanih z organizacijo trga po uvedbi reforme SKP, ki določajo omejitve količin riža, ki ga je mogoče odkupiti v intervencijo, in določanja koeficientov dodelitve, intervencijske agencije s težavo spoštujejo roke za dostavo proizvodov. Zaradi tega je treba določiti odstopanje za tekoče tržno leto 2003/04 za rok dostave do konca naslednjega meseca.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Ne glede na člen 6(1) Uredbe (ES) št. 708/98 se morajo vse dostave neoluščenega riža s strani intervencijskih agencij za tržno leto 2003/04 izvršiti najkasneje do 31. avgusta 2004.
   Člen 2
   Ta uredba začne veljati na dan objave v Uradnem listu Evropske unije.
   Uporabljati se začne s 1. junija 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. julija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 329, 30.12.1995, str. 18. Uredba, kot je bila nazadnje spremenjena z Uredbo Komisije (ES) št. 411/2002 (UL L 62, 5.3.2002, str. 27).
   
      (2)  UL L 98, 31.3.1998, str. 21. Uredba, kot je bila nazadnje spremenjena z Uredbo (ES) št. 1107/2004 (UL L 211, 12.6.2004, str. 14).